Opdatering 9.00: Christianitterne er begyndt at rydde Pusher Street.

Beboerne på Christiania er uenige om, hvorvidt de fredag morgen klokken ni, vil lukke den berømte og berygtede Pusher Street.

Ifølge christianitternes talsmand Risenga Manghezi, vil beboerne fra morgenstunden forsøge at rive hashboderne i Pusher Street ned.

Det oplyser han til nyhedsbureaet Ritzau.

Se også: Sådan vil borgmester stoppe Pusher Street

Venstre om skudt betjent: Upassende christianit-kommentar

Andre medlemmer i Christianias Pressegruppe, er dog uenige i den udmelding.

Ifølge Kirsten Larsen fra pressegruppen, blev det på fællesmødet torsdag aften ikke endeligt besluttet, hvorvidt Pusher Street skal rives ned.

Et fællesmøde der blev indkladt til i kølvandet på onsdagens skyderi på fristaden, hvor to betjente og en civil blev skudt ned af en formodet hashhandler.

Christianitter: Stop med at købe hash her

Støjberg: Slut med at romantisere Christiania

- Det er ikke helt sikkert om gaden (Pusher Street, red.) lukker endnu. På fællesmødet i går vedtog vi, at vi skulle mødes i Pusher Street fredag morgen klokken 9 og drøfte sagen, siger Kirsten Larsen til Ekstra Bladet.

Hun forklarer, at de forskelligartede udmeldinger er udtryk for den splittelse der er i mellem christianitterne ovenpå episoden.

Langt fra alle ønsker Pusher Street lukket, men alle tager afstand fra skyderiet, hvor en betjent blev ramt i hovedet, mens en anden betjent blev ramt i låret, mens en civil blev ramt i benet.

- Om man ønsker at lukke gaden eller ej, så går onsdagens skudepisode imod vores grundlov på Christiania, der siger 'ingen vold, ingen våben, ingen hårde stoffer', siger Kirsten Larsen.